text: Se billederne: Grevens drømmetur
  03 juni 2013 kl. 15.04
  Greven af Egeskov Slot fik sit livs drøm opfyldt mandag: Han slap 600 hestekræfter løs i en Formel 1-racer.
  Det foregik på Padborg Park, hvor greve Michael Ahlefeldt fik sin drøm opfyldt. Greven har masser af biler på sit slot på Sydfyn, men en Formel 1-racer er der ikke i samlingen.
  Forud for turen i den potente bil fik greven undervisning. Både i teori - og kørsel i en simulator.
  Og så var det tid til turen i den berømte racer:
  - Det var fuldstændig fantastisk! Når du giver gas, er det som en, der sparker dig bagi. Det kan ikke beskrives. Det skal opleves, sagde greven bagefter til TV SYDs reporter.
  Og hans beskrivelse af køretøjet overgår de fleste motorjournalister:
  - Den er det lækreste creme at køre i.
  